བོད་ནས་ཕྱིས་སུ་འབྱོར་ཞིང་སྡོད་ཁང་མེད་ཅིང་འཚོ་བའི་རྟེན་གཞི་ཞན་པ་དག་ལ་ཁང་ས་ཞིང་ས།ཡང་ན་ཁང་པ་སོགས་ཀྱི་མཐུན་རྐྱེན་སྐོར་ལ་ཁོང་གིས།གཞིས་ཆགས་ཁག་ནང་ལ་གཞུང་འབྲེལ་ལམ་སྒེར་གྱི་འགྲོ་སོང་བཏང་ནས་ཕྱི་རྒྱལ་ལ་ཕྱིན་ནས་ལོ་གསུམ་སོང་བ་རྣམས་ལ་གཞིས་ཆགས་ཀྱི་ས་ཁང་སྒྲིག་གཞི་ལྟར་ས་ཁང་ཞིང་ས་སོགས་གཞུང་ལ་ཕྱིར་སློག་བྱེད་དགོས་པ་དང་།དེ་བཞིན་ཕྱི་རྒྱལ་གྱི་མི་སེར་ལག་འཁྱེར་ཡོད་པ་དག་ལ་གཞིས་ཆགས་ཀྱི་ས་ཁང་གི་ཐོབ་ཐང་གཏན་ནས་མེད་པ་རེད།མ་ཟད་བཙན་བྱོལ་ནང་གི་བོད་མི་རྒྱ་གར་གྱི་མི་སེར་ལག་འཁྱེར་ཡོད་པ་རྣམས་བོད་པ་རེད་དམ་ཟེར་ན་རེད།འོན་ཀྱང་བཙན་བྱོལ་བོད་མིའི་ཐོབ་ཐང་ཚང་མ་འདོར་དགོས་པ་ལས་དེ་དག་གིས་གཞིས་ཆགས་ཀྱི་ས་ཁང་གི་བདག་དབང་ཁོང་ཚོར་ཡོད་ཟེར་ནས་རྩོད་གཞི་གཏན་ནས་ཡོད་པ་མ་རེད།གཞིས་ཆགས་ཀྱི་ནང་མི་ཆ་ཚང་ཕྱི་རྒྱལ་དུ་སོང་བའམ་རྒྱ་གར་གྱི་མི་སེར་ཡོད་ན་ས་ཁང་ཕྱིར་གཞུང་ལ་སློག་དགོས་པ་དང་།དེ་དག་བོད་ནས་ཕྱིས་སུ་འབྱོར་བའི་སྡོད་ཁང་མེད་པ་དག་ལ་བགོ་འགྲེམས་བྱེད་འཆར་ཡོད་ཅེས་གསུངས་སོང་།མཇུག་ཏུ་སྲིད་ཚབ་ཆོས་རིག་བཀའ་བློན་གཡུ་ཐོག་ཀརྨ་དགེ་ལེགས་མཆོག་གིས་གཞིས་ཆགས་སྲ་བརྟན་སྐོར་ལ།གཞིས་ཆགས་ཁག་ལ་ཕྱིའི་ཆ་རྐྱེན་འཛུགས་སྐྲུན་གཅིག་པུ་མིན་པར་གཞིས་མི་རྣམས་ཀྱི་གཞིས་ཆགས་ལ་སེམས་པ་ཆགས་ཐུབ་པ་བྱེད་དགོས་པ་དང་དེའི་ཐོག་ལ་གོ་བསྡུར་གནང་དགོས་པ་རེད་ཅེས་དང་།ཁོང་དགོན་སྡེ་གྲྭ་ཚང་དག་ལ་ལྟ་སྐོར་དུ་ཕྱིན་སྐབས།དགོན་སྡེ་གྲྭ་ཚང་གི་ཕྱིའི་འཛུགས་སྐྲུན་ཧ་ཅང་ཡག་པོ་ཡོད་པ་གང་ཞིག་ལ་ནང་དུ་གྲྭ་བཙུན་སྟོང་བཞིན་པའི་གནས་ཚུལ་དཔེར་བཞག་གནང་སོང་།དེ་བཞིན་རྒྱ་གར་དབུས་སའི་གཞུང་དང་ལྷན་དུ་ལས་དོན་བྱེད་དུས་ཐབས་བརྒྱ་ཇུས་སྟོང་དང་བོད་མིའི་ཡ་རབས་བཟང་སྤྱོད་མ་འདོར་བའི་ཐོག་ནས་གནང་རྒྱུ་དེ་གཞིས་ཆགས་སྲ་བརྟན་གྱི་སྲིད་བྱུས་ལ་འབྲེལ་བ་ཆེན་པོ་ཆགས་ཡོད་ལུགས་གསུངས་སོང་།